
******Foredrag og dressur undervisning med Karina Watson Olsen**

**Søndag d. 8. oktober 2023.**

**Afholdes på adressen Bækmarksbrovej 82, 7650 Bøvlingbjerg.  
 Undervisning afholdes enten på udendørsbane, på samme adresse som foredraget,  
 eller i ridehal hos Stald Viborg, Fjordsidevej 5, 7660 Bækmarksbro.**  
 Vestjysk Sports-og terrænklub har fået den store fornøjelse at kunne tilbyde undervisning og foredrag ved Karina Watson Olsen.  
Karina er passioneret dressurrytter siden barnsben, tidligere dressur konkurrence rytter og dressurdommer. Hun har  
 intet mindre end 36 års erfaring som underviser og alle ryttere med interesse for dressuren, vil derfor kunne få stor   
 glæde og gavn af hendes erfaringer. Karina underviser ryttere på alle niveauer.

Karina er forfatteren bag bøgerne ”En halv parade – fra god grundridning til de lette dressurklasser” og ”Træn din hest fra jorden”. Bøgerne, foredraget og undervisningen vil forbedre dit forhold til din hest, forøge din forståelse for dressurens formål og principper og give dig endnu større glæde ved at ride. Karinas fantastiske historie, hendes mange års erfaringer, og hendes indsigt og forståelse for hestens adfærd og sprog formidler hun kyndigt i sin måde at få rytteren til at kommunikere med hesten på. Karina formår at give rytteren en stor bevidsthed om sig selv som rytter, og herigennem med lethed at kunne indvirke på hesten med fine og effektive hjælpere. Uanset hvilket niveau den rytter, hun underviser, er på, er entusiasmen lige stor. Hun har en helt enestående evne til at møde hest og rytter præcis der, hvor de er, og til at være positiv konstruktiv omkring ekvipagen. Du kan glæde dig til masser af aha oplevelser og effektive værktøjer til din fortsatte ridning af din hest.

**Foredrag søndag kl. 9.30 kr. 30 kr. for medlemmer af VEST og 50 kr. for dem der er ikke medlem af VEST  
Undervisning vil blive i tidsrummet 13.00-17.30.  
Undervisning a’ 40 minutter kr. 400 kr. for medlemmer af VEST og 450 kr. for dem der ikke er medlem af VEST + ridehus (hvis man vælger dette) på 30 kr. der betales på dagen i ridehuset via mobilepay.   
Tilmelding ved betaling til Mette med mobilepay 29 90 41 92. Skriv foredrag/undervisning på overførslen (deltager du kun i en af delene, så skriv kun hvad du deltager i. Hvis du skal ride undervisning, kontakter jeg dig mht. tidspunkt for undervisning.  
Tilmeldingen er bindende, men bliver du forhindret, kan du sælge tiden til en anden.  
Må undervisningen aflyses ved for få tilmeldte, refunderes din betaling.  
Sidste frist for tilmelding og betaling er den 1. september 2023.  
Arrangør: Mette Grønkjær Jørgensen, telefon 29 90 41 92**

[**www.enhalvparade.dk**](http://www.enhalvparade.dk) **Vestjysk Sports- og Terrænrideklub – rideklubben for alle** [**www.vesthest.dk**](http://www.vesthest.dk)